cyanic-selkie/wikianc huggingface dataset:
Marianmaan ristin ritarikunta
Kunniamerkkien ulkomuoto
Ritarikunnassa on kaikkiaan kuusi luokkaa. Kunniamerkit on suunnitellut heraldikko Priit Herodes. Kaikkien luokkien ristit ovat kooltaan samankokoisia ja niitä kannetaan tummansinisessä moirée-kuvioidussa silkkinauhassa. Nauhan koko vaihtelee luokittain. Ritarikuntaristi on malliltaan ns. Mantovan risti. Se on emaloitu valkoiseksi molemmin puolin ja halkaisijaltaan se on 48 mm. Valkoisen emaloinnin lisäksi ristin ulkoreunat on laminoitu sinisillä ja mustilla juovilla. Ristin sakaroiden välissä on Neitsyt Marian monogrammit. Ristin kääntöpuolella on teksti ”Pro Terra Mariana”.
Ketju
Ritarikuntaketju muodostuu Neitsyt Marian monogrammeista ja kullatuista goottilaisista kilvistä, joihin on kuvattu kolme sinistä leijonaa sekä Marianmaan risteistä. Kilpiä ja ristejä on molempia kuusi kappaletta ja Marian monogrammeja 12 kappaletta. Itse risti roikkuu yhdestä kilvestä. Ketju on 22 mm leveä.
Merkit
Ensimmäisen luokan merkkiä kannetaan oikean olkapään yli 105 mm leveässä sinisessä nauhassa. Naisten nauha on kapeampi. Toisen ja kolmannen luokan merkkejä kannetaan kaulasta, ja nauhan leveys on tällöin 40 mm. Neljännen ja viidennen luokan ristejä kannetaan nauhassa rinnan vasemmalla puolella. Nauhan leveys on 35 mm. IV luokan merkkiin kuuluu ruusuke, V luokan merkkiin ei.
Chewbacca-puolustus
Chewbacca-puolustus on satiirinen termi, joka tarkoittaa väittelyksi tulkittavan tilanteen ”häviämässä” olevan osapuolen puolustautumista sekoittamalla väittely- tai keskustelutilanteen tarkkailijoiden ja/tai ”voittajan” pää mitä omituisimmilla yksityiskohdilla, jotka eivät mitenkään liity käsiteltävään asiaan, ja vetoamalla niihin jatkuvasti. Ilmiötä nimitetään myös latinan termillä Ignoratio elenchi, joka tarkoittaa ”asian sivuuttamista”. Kyse on loogisesta virhepäätelmästä; muita samanlaisia käsitteitä ovat muun muassa savuverho ja sanahelinä.
Termi Chewbacca-puolustus on lähtöisin animaatiosarjasta South Park. Sille tyypilliseen yliampuvaan tyyliin sarja teki satiiria O.J. Simpsonin murhaoikeudenkäynnin puolustusasianajaja Johnnie Cochranin loppupuheenvuorosta.
Chewbacca-puolustus esiintyi ensi kerran South Parkin jaksossa Chef Aid, joka sai ensiesityksensä Yhdysvalloissa 7. lokakuuta 1998 toisen tuotantokauden neljäntenätoista jaksona.
Jaksossa Chef huomaa, että Alanis Morissetten hitti Stinky Britches on sama laulu, jonka hän oli säveltänyt jo vuosia sitten. Chefin otettua yhteyttä suureen levy-yhtiöön, tämä haastoi Chefin oikeuteen häirinnästä. Yhtiö palkkasi puolustusasianajajakseen Johnnie Cochranin, joka sekoittaa valamiehistön pään loppupuheevuorossaan vetoamalla (Tähtien sota -elokuvissa esiintyvään) ”Kashyyyk-planeetalla asuvaan Chewbaccaan”.
Käännös:
Abba
Abba on ruotsalainen pop-yhtye, joka on yksi kaikkien aikojen suosituimmista ja tunnetuimmista yhtyeistä. Abba nousi kansainväliseen suosioon vuonna 1974 voitettuaan Euroviisut kappaleellaan ”Waterloo”. Tuon jälkeen yhtye sai suurta menestystä levylistoilla ympäri maailmaa ja se on säilyttänyt suosionsa myös vuonna 1982 tapahtuneen hajoamisensa jälkeen. Vuoteen 2018 mennessä Abban levyjä oli myyty noin 400 miljoonaa kappaletta.
Yhtyeen jäsenet, Agnetha Fältskog, Björn Ulvaeus, Benny Andersson ja Anni-Frid ”Frida” Lyngstad, esiintyivät yhdessä jo vuonna 1970 nimellä Festfolk. Yhtyeen ensimmäinen single vuonna 1972 julkaistiin nimellä Björn & Benny, Agnetha & Anni-Frid. Vuonna 1973 he esiintyivät nimellä Björn & Benny, Agnetha & Frida. Nimi Abba syntyi, kun yhtyeen manageri Stig ”Stikkan” Anderson loi sen jäsenten etunimien etukirjaimista.
Abban musiikkiin perustuvan Mamma Mia! -musikaalin vuodelta 1999 on nähnyt yli 60 miljoonaa ihmistä, mikä tekee siitä yhden maailman menestyneimmistä musikaaleista. Musikaalin elokuvaversio vuodelta 2008 oli myös suurmenestys. Elokuvan jatko-osa sai ensi-iltansa vuonna 2018.
Alkuvaiheet
thumb|left|Ennen Abbaa yhtye käytti nimeä ”Björn & Benny, Agnetha & Anni-Frid”. Kuvassa yhtye esiintymässä kesäkuussa 1973. Abban tulevat muusikot Björn Ulvaeus ja Benny Andersson tapasivat ensimmäisen kerran kesäkuussa 1966. Ulvaeus oli menestyksekkään folkyhtye Hootenanny Singersin jäsen, kun taas Andersson soitti kosketinsoittimia Ruotsin suosituimmassa popyhtyeessä The Hep Starsissa. Kaksikko kirjoitti ensimmäiset laulunsa myöhemmin samana vuonna, ja vuosikymmenen loppuun mennessä he olivat vakiinnuttaneet asemansa lauluntekijäkaksikkona. Näihin aikoihin Andersson oli jo lähtenyt Hep Starsista, ja Ulvaeuksen Hootenanny Singers työskenteli ainoastaan studiossa. Se levytti Polar Music -nimiselle yhtiölle, jota johti Stig ”Stikkan” Anderson. Hänestä tuli myöhemmin Abban manageri, joka yhtyeen ensimmäisinä vuosina myös sanoitti monia sen kappaleita.
Ulvaeus ja Andersson tapasivat keväällä 1969 kaksi naista, joista tuli Abban toinen puolisko sekä myöhemmin heidän aviopuolisonsa. Agnetha Fältskog oli ollut menestyksekkäällä soolouralla vuonna 1967 julkaistusta ensisinglestään lähtien. Hän ja Björn Ulvaeus avioituivat heinäkuussa 1971. Anni-Frid ”Frida” Lyngstad oli aloittanut oman soolouransa hieman ennen Fältskogia. Hän oli syntynyt Norjassa, mutta muuttanut jo lapsena Ruotsiin. Benny Andersson avioitui Lyngstadin kanssa lokakuussa 1978.
Vuonna 1970 nelikon lauluäänien hyvä yhteissointi innoitti Festfolk-nimisen kabareeyhtyeen perustamiseen. Yritys epäonnistui, mutta keväällä 1972 he levyttivät kappaleen ”People Need Love”, josta tuli kohtalaisen iso hitti Ruotsissa. Yhtye käytti tuolloin itsestään nimeä Björn & Benny, Agnetha & Anni-Frid. Suosion innoittamana se osallistui myös vuoden 1973 Ruotsin euroviisukarsintaan kappaleella ”Ring Ring”. Se jäi karsinnan kolmanneksi, mutta maan myyntilistoilla ”Ring Ring” ja samanniminen albumi menestyivät erittäin hyvin. ”Ring Ring” -kappale saavutti menestystä myös muissa Euroopan maissa.
Kultakausi
thumb|right|Abba [[Alankomaat|Alankomaiden televisiossa 26. huhtikuuta 1974.]] Yhtye muutti nimensä vuonna 1974 Abbaksi jäsenten etunimien ensimmäisten kirjaimien mukaan. Abba oli myös ruotsalainen purkitettua kalaa valmistanut yhtiö, joka antoi yhtyeelle luvan käyttää nimeä. Samana vuonna yhtye osallistui jälleen Ruotsin euroviisukarsintoihin, tällä kertaa kappaleella ”Waterloo”. Tällä kertaa Abba valittiin Ruotsin edustajaksi 6. huhtikuuta Ison-Britannian Brightonissa järjestettyyn loppukilpailuun, jonka se myös voitti. ”Waterloo” nousi listojen kärkeen ympäri Eurooppaa sekä Yhdysvaltain top 10:een. Myös samanniminen albumi oli suuri menestys Ruotsissa.
Euroviisuvoitto aiheutti kuitenkin myös sen, ettei yhtyettä tahdottu ottaa vakavasti. Abba joutuikin odottamaan seuraavaa suurta hittiään puolentoista vuoden ajan, kunnes ”SOS” muodostui kansainväliseksi menestykseksi. Se julkaistiin yhtyeen nimikkoalbumilla Abba. Toinen siltä peräisin oleva kappale, ”Mamma Mia”, palautti Abban Britannian listaykköseksi. ”Mamma Mia” nousi kärkeen myös Australiassa, jossa yhtyeellä oli seuraavina vuosina kaikkiaan kuusi listaykköstä.
Abba vakiinnutti paikkansa yhtenä maailman suosituimmista yhtyeistä vuonna 1976. Kyseisenä vuonna Britanniassa ja Australiassa julkaistut kokoelmat Greatest Hits ja The Best of Abba ovat edelleen näiden maiden kaikkien aikojen myydyimpiä albumeja. Suuria hittejä maailmalla olivat ”Fernando” ja ”Dancing Queen”. Jälkimmäisestä muodostui lisäksi yhtyeen ainoa listaykkönen Yhdysvalloissa. ”Dancing Queen” sisältyi vuoden 1976 lopulla julkaistulle menestyksekkäälle Arrival-albumille, jonka muita hittejä olivat ”Money, Money, Money” ja ”Knowing Me, Knowing You”. Arrivalin julkaisua seurasi suosittu konserttikiertue Euroopassa ja Australiassa vuoden 1977 alussa. Australiassa aloitettiin myös yhtyeestä kertovan Abba: The Movie -elokuvan kuvaukset. Sen ensi-ilta oli joulukuussa 1977, jolloin julkaistiin myös yhtyeen uusi levy The Album. Sillä olivat hitit ”The Name of the Game” ja ”Take a Chance on Me”.
thumb|right|Abba [[Rotterdamissa 24. lokakuuta 1979.]] Abba aloitti maaliskuussa 1980 kiertueen Japanissa, missä se piti samalla viimeiset konserttinsa. Loput vuodesta käytettiin uuden Super Trouper -albumin työstämiseen. Sen kuuluisia kappaleita ovat ”Super Trouper” ja ”The Winner Takes It All”. Myös ”Lay All Your Love on Me” saavutti menestystä. Uuden vuosikymmenen myötä yhtyeen musiikillinen ilmaisu oli muuttunut runsaampien syntetisaattoreiden myötä. Myös sanoitukset olivat aiempaa henkilökohtaisempia.
Benny Anderssonin ja Anni-Frid Lyngstadin avioero astui voimaan helmikuussa 1981. Se oli samalla viimeinen isku Abban imagolle, joka koostui kahdesta onnellisesta parista. Musiikin teko kuitenkin jatkui. Vuoden lopulla ilmestyi yhtyeen kahdeksas ja viimeinen studioalbumi The Visitors, jonka suurin hitti oli ”One of Us”. Se saavutti maailmanlaajuista menestystä joulukuussa 1981.
Jean-Baptiste Bessiéres
Jean-Baptiste Bessières, duc d'Istrie (Istrian herttua) (6. elokuuta 1768 Prayssac, Cahors, Ranskan kuningaskunta – 1. toukokuuta 1813 Rippach, Saksi) oli ranskalainen upseeri, jolle keisari Napoleon I antoi Ranskan keisarikunnan marsalkan arvon ja keisarillisen kaartin komennon vuonna 1804.
Abba
Kultakausi
Abban jäsenten kiinnostus yhtyeeseen alkoi hiipua vuonna 1982, ja Björn Ulvaeus ja Benny Andersson käsikirjoittivat Chess-nimisen musikaalin. Agnetha Fältskog ja Anni-Frid Lyngstad puolestaan alkoivat luoda uudelleen soolouriaan. Vuoden ainoa Abba-albumi oli kokoelma The Singles: The First Ten Years, joka sisälsi myös kaksi uutta kappaletta. Niistä ”The Day Before You Came” on myöhemmin luettu Abban parhaiden sävellysten joukkoon, mutta sen kaupallinen menestys oli verrattain heikkoa.
Vuoden 1982 lopulla Abba päätti jäädä tauolle. Yhtyeen jäsenet järkeilivät, että halutessaan he voisivat palata muutaman vuoden päästä.
Tauolle vetäytyminen
Tauon alettua yhtyeen naisjäsenet lähtivät soolourille ja miesjäsenet ryhtyivät kirjoittamaan musikaaleja (Chess, Kristina från Duvemåla). Viimeisen kerran Abba levytti touko–elokuussa 1982. Osa levytyksistä, kuten ”Under Attack” julkaistiin singleinä, jotka päätyivät myös yhtyeen marraskuussa 1982 ilmestyneelle kokoelmalle The Singles: The First Ten Years. Loput julkaistiin 11 vuotta myöhemmin. Vuonna 1986 yhtye teki lyhyen paluun esittämällä ruotsalaisessa tv-ohjelmassa kappaleen nimeltä ”Tivedshambo”.
Jean-Baptiste Bessiéres
Elämä ja ura
Vuonna 1792 Bessières liittyi sotamiehenä Ludvig XVI:n kaartiin ja osallistui aliupseerina sotaan Espanjaa vastaan. Hän kunnostautui toistuvasti urhoollisuudellaan, ja vuonna 1796 hän palveli kapteenina Napoleonin Italian sotaretkellä, jossa hänet valittiin kaartin komentajaksi vuonna 1796. Seuraavaksi hän palveli prikaatin päällikkönä Egyptin sotaretkellä ja taisteli Abukirissa vuonna 1798. Palattuaan Napoleonin mukana Eurooppaan hän komensi 800 konsulikaartilaista Marengon taistelussa. Hänet ylennettiin divisioonakenraaliksi vuonna 1802 ja Ranskan marsalkaksi vuonna 1804. Hän johti 9 000 kaartilaisen hyökkäystä venäläistä kaartin ratsuväkeä vastaan Austerlitzin taistelussa vuonna 1805.
EDIC 9095
EDIC 9095 (runkonumero L9095) oli Ranskan laivaston EDIC-luokan maihinnousualus.
Jean-Baptiste Bessiéres
Elämä ja ura
Pyreneiden niemimaan sodassa Bessièresin voitto Medina de Riosecossa vuonna 1808 antoi Napoleonin veljelle Josephille mahdollisuuden päästä Madridiin ja vakiinnuttaa asemansa Espanjan kuninkaana. 22. toukokuuta 1809 Bessières johti ratsuväkiosastoa Itävaltaa vastaan Aspern-Esslingin taistelussa ja voitti aikaa Wagramin taistelussa, jossa hän haavoittui vakavasti. Hänet lähetettiin kuitenkin pian pysäyttämään brittiläisten Walcherenin retkikunta Flanderissa. Vuonna 1809 hänet nimitettiin Istrian herttuaksi. Hänet lähetettiin takaisin Espanjaan 50 000 miehen komennossa pitämään pohjoista aluetta hallussaan. Vuonna 1812 hän komensi kaartin ratsuväkeä Borodinossa ja Moskovasta vetäytymisessä. Vuoden 1813 kampanjan alussa hänet nimitettiin Napoleonin koko ratsuväen komentajaksi. Lützenin taistelua edeltävänä päivänä hän sai surmansa yhteenotossa Rippachissa.
Abba
Tauolle vetäytyminen
Abban suosion toinen aalto alkoi vuonna 1992, kun kokoelma Abba Gold julkaistiin. Abba Gold on Britanniassa toiseksi myydyin levy (5,1 miljoonaa myytyä levyä; myydyin on Queen-yhtyeen Greatest Hits 6 miljoonalla). Musikaali Mamma Mia! sai ensi-iltansa Lontoossa vuonna 1999, ja siitä tuli menestys. Uusi Abba-video Our Last Video Ever nähtiin Istanbulin Eurovision laulukilpailun semifinaalissa vuonna 2004.
Vuonna 2008 ruotsalainen yhtye The Airwaves levytti kappaleen ”Hey You, Ring Me Tonight”, joka on kunnianosoitus Abba-yhtyeelle. Laulun on kirjoittanut englantilaisen Black Widow -yhtyeen jäsen Clive Jones.
EDIC 9095
Valmistus
Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 1957. Se laskettiin vesille 11. huhtikuuta 1958 ja otettiin palvelukseen 1. tammikuuta 1959.
Abba
Comeback-huhut
thumb|right|Abba-yhtyeen jäsenet ensi kertaa ryhmäkuvassa sitten vuoden 1986 yhdessä [[Mamma Mia! (elokuva)|Mamma Mia! -elokuvamusikaalin näyttelijöiden kanssa (2008).]] Keväällä 2004 Istanbulin Euroviisujen semifinaalissa nähtiin Abban uusi video Our Last Video Ever. Uutuusvideon vuoksi lehdistö alkoi spekuloida comebackilla. Huhuista huolimatta yhtye ei tehnyt comebackia, vaikka heille on tiettävästi vuonna 1999 tarjottu comeback-kiertueesta miljardi dollaria. Björn Ulvaeus on toistuvasti sanonut, että Abban paluu olisi ennen kaikkea pettymys faneille, koska lavalla olisi neljä yli 60-vuotiasta laulajaa. Björn haluaa fanien muistavan Abban sellaisena kuin se oli 1970-luvulla.
Mamma Mia -musikaali sai Ruotsin-ensi-iltansa helmikuussa 2005 Tukholman Cirkus-teatterissa. Kaikki Abban neljä jäsentä saapuivat esitykseen. Se oli ensimmäinen kerta, kun Abban jäsenet ilmestyivät samaan tilaisuuteen julkisesti sitten vuoden 1986. He tosin eivät nousseet lavalle yhdessä. Abba lauloi yhdessä vuonna 1999 entisen yhteistyökumppaninsa 50-vuotispäivillä Tukholman Skeppsholmenilla, mutta tapahtuma ei ollut julkinen. Abba esitti tuolloin vain yhden kappaleen, ruotsalaisen onnittelulaulun ”Med en enkel tulipan”.
EDIC 9095
Palvelus
Alus poistettiin palveluksesta 7. tammikuuta 1974 ja siirrettiin Senegalin laivastolle, joka kastoi sen Faléméksi. Se poistettiin palveluksesta 21. tammikuuta 2000 ja siirrettiin reserviin.
Abba
Comeback-huhut
Benny Andersson vihjasi keväällä 2010 The Times -lehdelle, että paluu olisi mahdollinen. Joulukuussa 2010 myös Agnetha Fältskog sanoi M-magasinille antamassaan haastattelussa, että Abba voisi vielä esiintyä yhdessä kerran: ”Yksittäinen tilaisuus, ehkä jonkin aatteellisen asian yhteydessä.” Lausuma herätti Ruotsissa runsaasti huomiota, ja iltapäivälehdissä sitä siteerattiin jo ennen kuin lehti oli ehtinyt ilmestyä.
Uutta musiikkia
Huhtikuussa 2018 Abba ilmoitti levyttäneensä kaksi uutta kappaletta 35 vuoden tauon jälkeen. Kappaleet ovat ”I Still Have Faith in You” ja ”Don’t Shut Me Down”. Abba julkaisi kappaleet syyskuussa 2021 ja uutuusalbumi Voyage julkaistiin 5. marraskuuta 2021. Albumilla kuullaan yhteensä kymmenen uutta kappaletta. Björn Ulvaeusin ja Benny Anderssonin mukaan yhtye ei kuitenkaan enää aio tehdä fyysisesti konsertteja, mutta sen sijaan Abba nähdään Lontoossa vuonna 2022 virtuaalisesti Abba Voyage -nimisissä konserteissa, jotka alkoivat 27. toukokuuta 2022. Ensi-illassa olivat he myös itse paikalla, mutta eivät esiintyneet.
Suosio ja merkitys
thumb|right|Abban saavuttamia kulta- ja platinalevyjä [[Abba-museossa Tukholmassa.]] Abba oli 1970-luvun kaupallisesti suosituin popyhtye. Vuoteen 2018 mennessä sen levyjä oli myyty noin 400 miljoonaa kappaletta. Rock and Roll Hall of Fameen Abba valittiin maaliskuussa 2010. Tukholman Djurgårdeniin avattiin toukokuussa 2013 Abba-museo.
Esiintymiset Suomessa
Kaikki Abban jäsenet olivat esiintyneet Suomessa jo ennen Abba-uraansa; Agnetha ja Frida sooloartisteina, Benny Hep Stars -yhtyeessään ja Björn Hootenanny Singers -yhtyeessään.
Abba on esiintynyt Suomessa kerran, konsertissa osana Pohjoismaista kiertuettaan 20. tammikuuta 1975, Finlandia-talossa Helsingissä. Konsertissa Abba esitti kappaleet ”Gonna Sing You My Love Song”, ”Hasta Mañana”, ”He Is Your Brother”, ”Hey, Hey Helen”, ”Honey, Honey”, ”Intermezzo No. 1”, ”I've Been Waiting for You”, ”King Kong Song”, ”Ring Ring”, ”Rock’n Roll Band”, ”Rock Me”, ”Sitting in the Palmtree”, ”So Long”, ”Watch Out”, encorena ”Waterloo”. Varsinaisen konsertin jälkeen yhtye astui lavalle myös Hesperian yökerhossa.
Abban hajottua on yksittäisistä jäsenistä Frida Lyngstad esiintynyt Suomessa kahdesti: Helsingissä vuosina 1984 ja 1996. Ensimmäinen esiintyminen oli osa Shine-albumin promootiokiertuetta, jälkimmäinen puolestaan Svenska Teaternin järjestämässä hyväntekeväisyysiltamassa.
Diskografia
Abba teki 10 albumia, minkä lisäksi tähän mennessä on julkaistu 12 kokoelmaa. 1990-luvun lopulla ja 2000-luvun alussa nuorisoyhtye A*Teens sai luvan levyttää Abban vanhoja kappaleita uudestaan, ja uudelleenlevytykset nousivat musiikkilistoille ympäri maailman. Vuonna 2005 poplaulaja Madonna sai luvan käyttää ”Gimme Gimme Gimme (A Man After Midnight)” -kappaleen huilusamplea kappaleessaan ”Hung Up”. Myös ruotsalainen kitaristi Yngwie Malmsteen on tehnyt cover-version kyseisestä kappaleesta. Mike Oldfield teki ”Arrival”-kappaleesta version albumilleen QE 2.
Joseph Almog
Joseph Almog (s. 1958 Jerusalem, Israel ) on israelilaissyntyinen filosofi, joka asuu nykyisin Suomessa. Hän on ollut vuodesta 2014 lähtien Turun yliopiston filosofian professori. Tätä ennen hän asui 30 vuotta Yhdysvalloissa.
Elämä ja teot
Joseph Almog syntyi vuonna 1958 uskonnolliseen perheeseen Jerusalemissa, Israelissa. Hän sanoo uskovansa Jumalaan yhä, mutta ei harjoita uskontoa. Lapsuudessaan Almog asui eri puolilla maailmaa, muun muassa seitsemän vuotta Pariisissa. Israelin kolmivuotisen armeijan jälkeen hän aloitti matemaattisen logiikan opinnot Oxfordin yliopistossa.
Almog valmistui Oxfordista tohtoriksi vuonna 1983, minkä jälkeen hän muutti Yhdysvaltoihin filosofi David Kaplanin kutsumana. Almog oli vuosina 1983–1984 Stanfordin yliopiston ja vuodesta 1984 lähtien Kalifornian yliopiston filosofian professori opettaen matemaattista logiikkaa, metafysiikkaa, kielifilosofiaa ja filosofian historiaa. Hän kyllästyi Yhdysvaltoihin ja amerikkalaiseen filosofiaan. Almog päätyi vuonna 2014 Turun yliopiston filosofian professoriksi tavattuaan Olli Koistisen eräässä konferenssissa.
Yksityiselämä
Almogilla on kaksi lasta. Hän asuu yliopiston lukuvuosien aikana Turussa ja kesäisin Alpeilla Italiassa.
Ina Seidel
Ina Seidel (1885 Halle, Saksa – 1974 Ebenhausen, Länsi-Saksa) oli saksalainen kirjailija. Hän kirjoitti proosaa ja runoja. Hänen pääteoksensa on perinteinen kehitysromaani Toivelapsi (Das Wunschkind, 1930). Hän käsittelee teoksissaan yleensäkin lapsia, nuoria ja äitiyttä. Hän kirjoitti myös omaelämäkerran (1970)
Dizu Plaatjies
thumb|Dizu Plaatjies esiintymässä [[Kulttuuritehdas Korjaamolla Helsingissä marraskuussa 2018.]] Dizu Plaatjies (s. 5. helmikuuta 1959 Lusikisiki, Pondomaa, Etelä-Afrikka) on Xhosa-muusikko, joka tunnetaan parhaiten perustamastaan lyömäsoitinyhtyeestä Amampondo, jota hän myös johti monien vuosien ajan. Hän on valmistunut South African College of Musicista, joka on osa Kapkaupungin yliopistoa. Nykyisin hän toimii siellä luennoitsijana.
Plaatjies perusti Amampondon (‘pondolaiset’) 1970-luvun lopulla. Yhtye aloitti soittamalla kaduilla mutta nousi kansainväliseen tietoisuuteen 1980-luvulla. Yhtyeen uran kohokohta oli vuonna 1988, kun se esiintyi Wembleyn stadionilla Nelson Mandelan 70-vuotispäiväkonsertissa juuri ennen Whitney Houstonia. Yhtye oli valmiina maailmankiertuetta varten, jolle se oli jo buukattu, kun Etelä-Afrikan apartheid-hallitus kielsi heiltä esiintymiset neljän vuoden ajaksi. Näiden vaikeiden vuosien aikana Plaatjies ja Amampondo saivat tukea Pohjoismaista.
Jätettyään Amampondon Plaatjies on perustanut uuden yhtyeen nimeltä Ibuyambo. Plaatjies yhtyeineen on esiintynyt useissa Euroopan maissa, ja he myös esiintyvät säännöllisesti kotimaassaan Etelä-Afrikassa. Marraskuussa 2018 he esiintyivät Helsingissä Korjaamolla loppuunmyydyssä konsertissa. Toisen konserttinsa Suomessa he soittivat Hämeenlinnassa. He myös opettivat viikon ajan Sibelius-Akatemiassa ennen vierailun päätöskonserttia Malmi-talossa.
Plaatjiesin molemmat vanhemmat olivat perinteisiä parantajia, ja hänet käynyt läpi xhosa-kansan initiaatiomenot. Hänen kiinnostuksensa perkussiosoittimiin on vienyt hänet moniin Afrikan maihin, ja hänelle on kertynyt melkoinen kokoelma näitä soittimia Saharan eteläpuolisesta Afrikasta.
Plaatjies ja Ibuyambo ovat julkaisseet kolme levyä: Ibuyambo (2005), African Kings (2008) and Ubuntu — The Common String (2015). Kaksi viimeisintä levyä ovat tuoneet hänelle South African Music Award -palkintoja.
Plaatjies meni naimisiin vaimonsa Vuyo Mbewun kanssa 27.9.2008. Heillä on kaksi lasta, Ukwanda ja Azile. Plaatjiesilla on myös kaksi lasta aiemmista liitoista.
Highway to Hell (kappale)
Highway to Hell on australialaisen hard rock -yhtye AC/DC:n tunnetuimpia kappaleita. Se julkaistiin samannimisellä albumilla Highway to Hell vuonna 1979 ja samana vuonna myös singlenä. Kappaleella yhtye pääsi musiikin valtavirtaan ja sitä pidetään yleisesti yhtyeen parhaimpiin kuuluvana. Monissa kyselyissä kappale on kärkituntumassa parhaimpaa rockkappaletta etsittäessä.
Kappaleen ovat sanoittaneet ja säveltäneet yhtyeen kitaristit Angus ja Malcolm Young sekä yhtyeen silloinen laulaja Bon Scott, kun taas kappaleen kuuluisasta kitarariffistä vastaa Malcolm. Myös sen kitarasoolo on hyvin tuttu. Singlen B-puolena oli niin ikään Highway to Hell -albumille kuuluva kappale "If You Want Blood (You've Got It)".
”Highway to Hell” julkaistiin livenä yhtyeen albumeilla Live ja Live: 2 CD Collector's Edition vuonna 1992. Se julkaistiin myös uudelleen singlenä Live-albumilta.
Vuoden 1992 julkaisu
Kappaleesta julkaistiin vuonna 1992 single yhtyeen livealbumilta Live. Livetallenne on äänitetty Glasgowin Scottish Exhibition and Conference Centressä 20. huhtikuuta 1991. Alkuperäisestä studioversiosta poiketen livetallenteessa on laulajana Bon Scottin sijaan Brian Johnson.
Cover-versiot
Marilyn Manson tulkitsi kappaleen osana soundtrackiaan vuoden 1999 elokuvaan Detroit Rock City. Carla Bruni levytti oman versionsa 2017 albumilleen French Touch. Anna Maria Kaufmann levytti albumilleen Rock goes Kaufmann sinfonisen version 2019. Huumoriyhtye Alivaltiosihteeri julkaisi 1992 ilmestyneellä levyllään Yeah baby yeah kappaleesta suomenkielisen huumoriversion nimellä Tampereelle.
Hannu Harju
thumb|right|Hannu Harju puhumassa Lapinjärvellä vuonna 2011. Hannu Harju (s. 1947) on vantaalainen sähköasentaja ja poliitikko. Hän on toiminut Rauhan ja Sosialismin puolesta – Kommunistisen Työväenpuolueen (KTP) puheenjohtajana vuodesta 1997. Ennen KTP:n perustamista 1980-luvun lopulla Harju toimi aktiivisesti SKP:n Uudenmaan piirijärjestössä.
Ugra (Smolenskin alue)
Vuonna 2010 Ugran kaupunkimaisessa taajamassa asui 2 377 ja koko piirissä 4 893 henkeä.
Musō Gonnosuke Katsuyoshi
pienoiskuva|Puupiirros Gonnosukesta.
Musō Gonnosuke Katsuyoshi (, tunnettiin aiemmin myös nimellä Hirano Gonbei) oli 1600-luvulla elänyt samurai ja japanilaisen koryū-koulukunnan Shindō Musō-ryūn perustaja.
Gonnosuken elämä ja jōjutsun synty
Musō Gonnosuke Katsuyoshin elämästä tiedetään varmuudella hyvin vähän. Ensimmäisen kohtaamisen Gonnosuken ja Musashin välillä epäillään sattuneen 1605, mutta ensimmäinen kirjallinen kuvaus kohtaamisesta on vasta 1629  Kaijo Monogatarin kirjoittamana. Gonnosuke oli menkyo sekä Tenshin shōden Katori shintō-ryūssa että Kashima Shin ryūssa (joissakin lähteissä Kashima Jikishinkage ryūssa). Shindō Musō-ryū jōjutsun Gonnosuke kehitti hävittyään ottelun kuuluisalle japanilaiselle miekkamiehelle Miyamoto Musashille. Yhden kirjallisen lähteen mukaan Gonnosuke oli musha shūgyōlla oppilaidensa kanssa kiertäen Japania. Gonnosuke oli jo aiemmin vaelluksellaan kohdannut Musashin isän, joka oli kuuluisa jutte-taidoistaan, otellut tätä vastaan ja voittanut. Gonnosuke halusi siksi koetella myös poikaa, Miyamoto Musashia.
Musashi säästi hävinneen Gonnosuken hengen. Häviönsä jälkeen Musō jatkoi vaelteluaan saapuen vihdoin Homan-vuorelle Chikuzenissa (nykyisessä Fukuokan prefektuurissa), jonne hän pysähtyi 37 päiväksi. Temppelivuori oli tunnettu buddhalaisen kilvoittelun (shugendo) harjoituksistaan. Rukoustensa viimeisenä päivänä Musō Gonnosuke sai unessa viestin ”maruki wo motte, suigetsu wo shire” (pyöreä keppi aseena löydä sisuspunos). Tämän "jumalaisen näyn" innoittamana Gonnosuke lyhensi bōn 128 cm:n pituiseksi jōksi ja kehitti lyhyen kepin eli jōn tekniikat, alkujaan 5 kappaletta, nimeltään hiden gyo i.
Sittemmin Gonnosuke siirtyi Chikuzenin provinssiin daimio Kuroda Nagamasan palvelukseen ja pysyi toimessaan kuolemaansa asti. Pascal Kriegerin mukaan Muso antoi menkyon kymmenelle oppilaalle, mutta kirjallista todistusaineistoa ei ole käytettävissä. Myöskään Kurodan klaanin dokumenteista ei löydy mainintaa Musō Gonnosuken palkkaamisesta, syntymä- tai kuolinvuodesta tai virka-asemasta. Ainoa dokumentti, joka liittää Musōn Kuroda-haniin on hänen lahjoittamakseen merkityn kunniamiekan kirjaus Tsukuban pyhätössä. Gonnosuken kehittämä Shindō Musō-ryū jōjutsu säilyi Kuroda-klaanin yksityisenä taistelutaitona 1930-luvulle.
Vladimír Kinier
Vladimír Kinier (s. 6. huhtikuuta 1958 Žilina, Tšekkoslovakia) on slovakialainen jalkapalloilija, pelipaikaltaan keskuspuolustaja. Hän pelasi Tšekkoslovakian maajoukkueessa vuosina 1984–1990.
Kinier edusti kotimaassaan Žilinaa, Dukla Banská Bystricaa ja Slovan Bratislavaa sekä uransa lopulla kausina 1990–1994 Ranskassa Bourges’ta.
Kinier pelasi Tšekkoslovakian maajoukkueessa kymmenen maaottelua. Tšekkoslovakia ylsi MM-kilpailuissa 1990 puolivälieriin ja Kinier pelasi täydet minuutit viimeisessä alkulohko-ottelussa Italiaa vastaan.
IDM
thumb|IDM-musiikkityyliä edustava englantilainen [[Autechre esiintymässä vuonna 2001.]] IDM eli Intelligent Dance Music on elektronisen musiikin suuntaus, joka haarautui teknomusiikista 1990-luvun alussa artistien alettua hakea vaikutteita konkreettisesta musiikista ja industrialista. Tavanomaiseen technoon verrattuna IDM on äänimaailmaltaan kokeellisempaa, melodisempaa ja rytmirakenteeltaan monimutkaisempaa.
Nykyään IDM käsittää laajan skaalan kokeellista elektronista musiikkia ambientista breakcoreen.
Kritiikki
Tunnustetuimpiin IDM-artisteihin kuuluva Aphex Twin on ilmaissut huvittuneisuutensa termin käyttöön, koska se voidaan tulkita muun elektronisen musiikin leimaamiseksi ”tyhmäksi tanssimusiikiksi”.
Kuukivi (Kuu)
Koostumus
Kuun pinnan vaaleat alueet ovat koostumukseltaan Maan vaipan kaltaisia. Ne koostuvat lähinnä anortosiitista ja breksiasta. Tummat alueet, "Kuun meret", koostuvat basaltista, joka nousi pinnalle valtavissa törmäyksissä yli kolme miljardia vuotta sitten.
Määrät
Yhdysvaltain Apollo-lennoilta tuodut kuukivimäärät:
Ben Nevis
Ben Nevis on Britteinsaarten korkein vuori. Se sijaitsee Länsi-Skotlannissa lähellä Fort Williamin kaupunkia. Se on 1 345 metriä korkea. Vuosittain Ben Nevisin huipulle kiipeää noin 125 000 ihmistä, lisäksi noin satatuhatta kääntyy takaisin kesken matkan.
Berkshire Hathaway
Berkshire Hathaway on New Yorkin pörssissä noteerattu holdingyhtiö ja konglomeraatti, joka tunnetaan myös Warren Buffettin sijoitusyhtiönä. Berkshire Hathawaylla on noin 391 500 työntekijää, joista lähes kaikki toimivat yrityksen tytäryhtiöissä. Maailman kolmanneksi rikkain henkilö Warren Buffett omistaa yrityksestä 18,8 prosenttia ja käyttää 32,3 prosentin äänivaltaa (heinäkuussa 2015). Yritys on vuosina 1969–2019 saavuttanut 20,3 prosentin vuotuisen tuoton sijoitetulle pääomalle.
Yhtiö oli vuoden 2012 Fortune 500 -listalla seitsemännellä sijalla.
Berkshire Hathawayn omistamat yritykset toimivat monilla eri aloilla. Yksi tärkeimmistä toimialoista on vakuutustoiminta sisältäen mm. Geico-autovakuutusyhtiön sekä jälleenvakuutustoimintaa. Lisäksi toimintaan sisältyy hyvin monipuolisesti eri liiketoimintaa kuten energian tuotanto (Berkshire Hathaway Energy ja sen tytäryhtiöt kuten MidAmerican Energy Company, PacifiCorp ja Oncor Electric Delivery), mattojen, rakennusmateriaalien ja kenkien valmistus, lentoihin liittyvä vuokraus (NetJets Inc.) ja koulutus (Flight Safety Inc.), jalokivien ja huonekalujen vähittäiskauppa, sanomalehtien julkaisu, suklaan ja makeisten myynti jne. Talousliiketoimintaan sisältyy investointistrategiat (BH Finance), lainaus (Berkshire Hathaway Credit Corporation ja Clayton Homes) ja laitteiden kuljetus ja huonekalujen vuokraus (XTRA ja CORT). Toimitusjohtajat vastaavat tytäryritysten toiminnasta itsenäisesti. Investoinneista vastaa Warren Buffett yhdessä kahden avustavan sijoitusjohtajan kanssa. Osakemarkkinoille tehtyjen investointien markkina-arvo oli yli 258 miljardia dollaria 31.12.2019. Investointeihin sisältyi vuonna 2019 mm. American Express, Apple, Bank of America, Bank of New York Mellon, Coca-Cola Company, Delta Airlines, JPMorgan Chase, Kraft Heinz, Moody's, U.S. Bancorp, Wal-Mart ja Wells Fargo.
Berkshire korvasi vuonna 2010 ostamansa rautatieyhtiön Burlington Northernin S&P 500-indeksissä, josta se oli sitä ennen ulkona suuresta markkina-arvostaan huolimatta, koska sen osakkeet eivät olleet tarpeeksi likvidejä.
Palkkaorjuus
Palkkaorjuus on mm. marxilaiseen historiankäsitykseen kuuluva termi, jonka Karl Marx kehitti kuvaamaan työväestön asemaa porvarillisessa yhteiskunnassa. Tämän historiakäsityksen mukaan palkkaorjuus kuuluu osana yhteiskunnallisen kehityksen jatkumoon joka on alkanut alkuyhteiskunnasta ja kehittynyt orjanomistuksen, feodalismin (maaorjuus) kautta kapitalismiin jossa työväestö elää porvariston diktatuurissa palkkaorjina. Palkkaorjan asemaan kuuluu, että hän on epävapaa ollessaan riippuvainen kapitalistin (so. työnantajan) maksamasta palkasta. Teoriaan kuuluu, että tulevaisuudessa sosialistisen vallankumouksen kautta tämä orjuuden muoto poistuisi.
Metroid Prime 3: Corruption
Metroid Prime 3: Corruption on Retro Studiosin kehittämä ja Nintendon vuonna 2007 julkaisema videopeli Wiille. Corruption on ensimmäisen persoonan ammuntaa ja toimintaseikkailua yhdistelevän Prime-trilogian viimeinen osa ja Metroid-pelisarjan 10. osa.
Peli sijoittuu kuusi kuukautta Metroid Prime 2: Echoesin tapahtumien jälkeen ja seuraa Samus Arania, jonka tehtävänä on kukistaa Avaruuspiraatit yhdessä Galaktisen Liittouman kanssa. Myös edellisistä osista tuttu aine Phazon on suuressa osassa pelissä. Peli esittelee myös uuden ohjausjärjestelmän, joka käyttää Wii Remotea sekä nunchukia.
Nintendo julkaisi myös Pohjois-Amerikassa ja Euroopassa pari viikkoa ennen pelin julkaisua pelille oman kanavan Wii Shop Channelissa, joka sisälsi tarinaan ja pelaamiseen liittyviä videoita.
Pelaaminen
200px|thumb|left|Samuksen ja avaruuspiraattien välinen yhteenotto.
Metroid Prime 3: Corruption on 3D-grafiikalla toteutettu ensimmäisen persoonan seikkailupeli. Pelaaja ohjaa Samusta käyttäen Wii Remotea ja nunchukia. Nunchukia käytetään Samuksen liikuttamiseen, vihollisiin ja kohteisiin lukittumiseen, skannausten suorittamiseen, Morph Ball –muotoon muuttumiseen sekä tarrautumisominaisuuksiin. Wii Remotella suoritetaan tähtäys, ampuminen, visiirien vaihto, Hyper Moden käynnistäminen sekä valikon avaaminen, josta löytää kartat, skannaustiedot ja varusteet.
Corruptionissa ei ole samanlaista aseiden vaihtamismahdollisuutta kuin aiemmissa Metroid Primeissä, vaan uudet aseet päivittyvät vanhojen päälle kuten Super Metroidissa ja Game Boy Advancen Metroideissa. Samus on myös varustettu uudella komentovisiirillä, joka mahdollistaa Samuksen aluksen kutsumisen laskeutumaan sekä tuhoamaan ja nostamaan kohteita. Myös Metroid Primen röntgenvisiiri tekee paluun pelissä. Sitä voidaan käyttää tietynlaisten seinien avaamiseen sekä näkymättömien vihollisten paikantamiseen. Pelaajalla on myös käytössään Metroid Prime 2: Echoesista tuttu Screw Attack -hyppy.
Aiheesta muualla
Metroid
Hangasjärvi (Jyväskylä, Saukkola)
Hangasjärvi on Keski-Suomessa Jyväskylässä Saukkolan kylän lähellä sijaitseva järvi.
Art Spiegelman
thumb|Art Spiegelman vuonna 2007. thumb|Spiegelman käyttää signeerauksessaan tyylikkäästi pieniä alkukirjaimia. Art Spiegelman (s. 15. helmikuuta 1948 Tukholma, Ruotsi) on puolanjuutalaista syntyperää oleva yhdysvaltalainen sarjakuvataiteilija, kuvittaja ja toimittaja. Hänen tunnetuin teoksensa on sarjakuvaromaani Maus.
Hangasjärvi (Jyväskylä, Saukkola)
Maantietoa
Järven pinta-ala on 30 hehtaaria, se on 1,4 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 3,6 kilometriä.
Art Spiegelman
Elämä ja teot
Spiegelman syntyi Ruotsissa, missä hänen vanhempansa olivat toisen maailmansodan jälkeen pakolaisina. Hän oli keskeinen hahmo 1960–1970-lukujen underground-sarjakuvalehdissä Real Pulp, Young Lust ja Bizarre Sex. Töitään hän julkaisi useilla eri taiteilijanimillä, kuten Skeeter Grant, Joe Cutrate ja Al Flooglebuckle.
Hangasjärvi (Jyväskylä, Saukkola)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Patajärven valuma-alueeseen (14.284) se kuuluu. Järven vedenpinnan korkeus on 98,8 metriä mpy.
Art Spiegelman
Elämä ja teot
Vuonna 1968 hän sai lyhyen hermoromahduksen ja toipui siitä psykiatrisessa sairaalassa. Myöhemmin samana keväänä hänen Auschwitzin keskitysleiriltä hengissä säilynyt äitinsä Anja Spiegelman teki itsemurhan. Spiegelman kuvasi traumaattista kokemustaan sarjakuvassa Prisoner on the Hell Planet (Vankina helvetin planeetalla, sairauskertomus), jonka hän myöhemmin liitti osaksi sarjakuvaromaaniaan Maus. Mausissa hän kuvaa myös sitä, kuinka hänen isänsä Vladek, joka myös on entinen Auschwitzin keskitysleirivanki, suhtautui tähän sarjakuvaan.
Spiegelman perusti 1970-luvun puolivälissä undergroundsarjakuvaa julkaisevan lehden Arcade The Comics Revue yhdessä Bill Griffithin kanssa. Ranskalaissyntyisen vaimonsa Françoise Moulyn kanssa Spiegelman perusti vuonna 1980 lehden RAW, joka keskittyi kokeilevaan avantgarde-sarjakuvaan.
Spiegelman vieraili Angoulêmen sarjakuvafestivaaleilla vuonna 2003. Siellä hän pohti sarjakuvailmaisun poliittista merkitystä ja kertoi, että perustamalla ”taidesarjakuvaa” julkaisevan RAW:n hän halusi vaimonsa kanssa osoittaa sarjakuvan olevan muutakin kuin vain supersankariviihdettä.
Spiegelman oli töissä The New Yorkerissa, mutta jätti lehden muutamia kuukausia syyskuun 11. päivän terroristi-iskujen jälkeen. Vuonna 2004 hän julkaisi teoksen In the Shadow of No Towers, joka kuvaa muun muassa tapahtuman psykologisia vaikutuksia kirjailijaan. Hän asuu sortuneiden tornien lähellä ja oli New Yorkissa iskujen tapahtuessa. Spie­gelman kertoi käyttäneensä tunnetilojensa kuvaamisessa useita eri piirrostekniikoita. Kirjan toisessa osassa on vanhoja yhdysvaltalaisia sanomalehtisarjakuvia ja essee, jossa käsitellään sarjakuvan kautta amerikkalaisen sielunmaiseman muuttumista.
Vuonna 2005 Time-lehti valitsi Spiegelmanin maailman sadan vaikutusvaltaisimman henkilön joukkoon. Angoulêmein sarjakuvafestivaalilla hänelle myönnettiin vuonna 2011 pääpalkinto.
Spiegelmanin katsotaan edustavan omaelämäkerrallisen sarjakuvan suuntausta. Hänen esikuvanaan on ollut undergroundtaiteilija Justin Green, joka jo vuonna 1972 julkaisi omaa elämäänsä ja ongelmiaan kuvaavan sarjakuvan Binky Brown meets The Holy Virgin Mary. Spiegelman sai innoituksen Greenin sarjakuvasta ja alkoi kertoa sarjakuvan muodossa omaistensa traagista elämäntarinaa: ”Olen Justin Greenille hurjasti velkaa. Ilman Binky Brownia ei olisi olemassa Mausia. Mielestäni yksi osa viisikulmaisesta Pulitzer-palkinnostani kuuluu hänelle (...) Justin taikoi sarjakuvan ruuduista yksityisiä rippituoleja. Uuden genren keksiminen ei ole mikään pikku juttu.” Muita merkittäviä omaelämäkerrallisia sarjakuvataiteilijoita ovat muun muassa Marjane Satrapi, Raymond Briggs, Harvey Pekar, Keiji Nakazawa ja Pauli Kallio.
Helka Hynninen
Helka Hynninen (o.s. Kolari, 21. toukokuuta 1930 Vesanto – 29. toukokuuta 2017 Mikkeli ) oli suomalainen laulaja ja sanoittaja. Hän oli maatilan emäntä kunnes vuonna 1976 teki musiikillisen läpimurtonsa. Hynninen teki useita kymmeniä esiintymismatkoja Yhdysvaltoihin muun muassa New Yorkiin ja Floridan Lake Worthiin. Hänen tunnetuimpia kappaleitaan ovat ”Lapsuusajan maisemissa”, ”Tyttären valssi” ja ”Hirvimiesten humppa”.
Varhaisemmat vaiheet
Helka Hynninen syntyi Vesannolla, Pohjois-Savossa vuonna 1930. Hän esiintyi ensimmäisen kerran jo kolmevuotiaana sukulaisilleen ja myöhemmin myös monissa koulun juhlissa. Sotien aikaan Hynninen sairasti vaikean tuberkuloosin mutta toipui siitä, joskin sairauden takia hän joutui jättämään kansakoulunopettajan opinnot. Hän oli emäntä Matiskalan tilalla Mikkelin maalaiskunnassa, Hiirolan kylässä. Hän toimi myös Mikkelin maalaiskunnan kunnanvaltuustossa, jossa hänen ajamiaan uudistuksia olivat esimerkiksi välipalat kunnan koulujen oppilaille, kunnan urheilukentän uudelleenrakennus ja valaistun pururadan tekeminen.
Laulajan ura
Helka Hynninen ei ollut valtakunnallisesti tunnettu ennen vuotta 1976, mutta kotiseudullaan Vesannon ympäristössä hänet oli kuitenkin tunnettu vuosikymmenien ajan hyvänä laulajana. Hynnisen läpimurto tapahtui 12. syyskuuta 1976, Yleisradion 50-vuotisjuhlakonserttissa, jossa hän esitti laulun ”Lapsuusajan maisemissa”. Heti konsertin jälkeen tuottaja Rauno Lehtinen ehdotti Hynniselle levytyssopimusta. Pian ilmestyi hänen ensimmäinen albuminsa Helka Hynninen Hiirolasta. Konserttiin hän pääsi mukaan tutustuttuaan Niilo Tarvajärveen. Hynninen oli mukana Tarvajärven Laatikkoleikeissä esiintymässä ja laulamassa. Hynninen ja Tarvajärvi olivat ystäviä aina Tarvajärven kuolemaan, vuoteen 2002 saakka. Hynnisen muita hyviä ystäviä olivat Erik Lindström ja Pentti Lasanen, jotka toimivat useiden Hynnisen kappaleiden säveltäjinä ja sovittajina.
Hynninen oli myös tuottelias sanoittaja, joka ammensi laulujensa aiheet elämänpiiristään. Kesällä 1980 Hynnisen ura sai uuden käänteen, kun hän pääsi esiintymään amerikansuomalaisille Lake Worthiin, Floridaan ja New Yorkin Imatra Halliin. Hän onkin käynyt Yhdysvalloissa esiintymässä kymmeniä kertoja – vuoteen 2004 mennessä jo 57 kertaa – ja esiintyi Suomi-Seuran kutsumana mm. Atlantan kesäolympialaisissa vuonna 1996. Erityisenä suosikkina Hynnisen ohjelmistosta amerikansuomalaiset ovat pitäneet kaihoista kappaletta Lapsuusajan maisemissa, koska laulussa kerrotaan kaipauksesta lapsuuden ympäristöihin. Toinen suosikeista on Florida's tango, jota on Hynniseltä useita kertoja Floridassa käydessään pyydetty esittämään uudestaan. Floridan Lantanassa hänen kantakonserttipaikka oli Suomi Talo. Hynninen esitti hengellistä musiikkia myös Lake Worthin Pyhän Andreaan luterilaisessa kirkossa. Viimeisinä vuosinaan hän esiintyi pääasiassa eläkeläisten ja sotaveteraanien tilaisuuksissa sekä sairaaloissa ja kirkoissa.
Helka Hynninen menehtyi lyhyen sairauden murtamana keväällä 2017 Mikkelissä.
Filmfare Awards East 2013
Filmfare Awards East 2013 oli 29. maaliskuuta 2014 Kalkutassa pidetty tilaisuus, jossa palkittiin vuoden 2013 parhaat itä-intialaiset elokuvat. Se oli järjestyksessään ensimmäinen Filmfare Awards East -tilaisuus. Palkinnot jaettiin kieliryhmittäin erikseen bengalin-, assamin- ja orijankielisille elokuville ja niiden tekijöille.
Magneettinen immunomääritys
Magneettinen immunomääritys (MIA) on eräänlainen diagnostinen immunomääritys, jossa käytetään magneettihelmiä leimaajina perinteisten entsyymien (ELISA), radioisotooppien (RIA) tai fluoresoivien osien (fluoresenssi-immunomääritykset) sijasta tietyn analyytin osoittamiseksi. MIA:ssa vasta-aine sitoutuu spesifisesti antigeeniinsä, jolloin magneettinen leima on konjugoitu parin yhteen elementtiin. Magneettihelmien läsnäolo havaitaan sitten magneettilukijalla (magnetometri), joka mittaa helmien aiheuttaman magneettikentän muutoksen. Magneettimittarin mittaama signaali on verrannollinen analyytin (viruksen, toksiinin, bakteerien, sydänmarkkerin jne.) pitoisuuteen alkuperäisessä näytteessä.
Magneettimerkinnät
Magneettihelmet on valmistettu nanometrikokoisista rautaoksidihiukkasista, jotka on kapseloitu tai liimattu yhteen polymeerien kanssa. Nämä magneettihelmet ovat kooltaan 35 nm:stä 4,5 μm:iin. Magneettiset nanohiukkaset ovat kooltaan 5-50 nm, ja niillä on ainutlaatuinen ominaisuus, jota kutsutaan superparamagnetismiksi, kun niihin kohdistetaan ulkoinen magneettikenttä. Tämän superparamagneettisen ominaisuuden löysi ensimmäisenä ranskalainen Louis Néel, joka sai Nobelin fysiikan palkinnon vuonna 1970, ja sitä on jo käytetty lääketieteellisissä sovelluksissa magneettiresonanssikuvantamisessa (MRI) ja biologisissa erotteluissa, mutta ei vielä kaupallisissa diagnoosisovelluksissa merkitsemiseen. Magneettimerkinnöillä on useita ominaisuuksia, jotka soveltuvat hyvin tällaisiin sovelluksiin:
Havaitseminen
Magneettisella immunomäärityksellä (MIA) voidaan havaita valikoituja molekyylejä tai taudinaiheuttajia käyttämällä magneettisesti merkittyä vasta-ainetta. Toiminta muistuttaa ELISA- tai Western Blot -menetelmää, ja analyyttien pitoisuuksien määrittämiseen käytetään kahden vasta-aineen sitoutumisprosessia. MIA:ssa käytetään vasta-aineita, jotka päällystävät magneettihelmiä. Nämä vasta-aineet sitoutuvat suoraan haluttuun taudinaiheuttajaan tai molekyyliin, ja sitoutuneista helmistä lähtevä magneettinen signaali luetaan magnetometrillä. Suurin etu, jonka tämä tekniikka tarjoaa immunovärjäykseen, on se, että se voidaan suorittaa nestemäisessä väliaineessa, kun taas ELISA:n tai Western Blottingin kaltaiset menetelmät vaativat paikallaan pysyvän väliaineen, johon haluttu kohde sitoutuu ennen kuin sekundäärivasta-aine (kuten HRP [Horse Radish Peroxidase]) voidaan käyttää. Koska MIA voidaan suorittaa nestemäisessä väliaineessa, haluttujen molekyylien tarkempi mittaus voidaan suorittaa mallijärjestelmässä. Koska kvantifioitavien tulosten saamiseksi ei tarvitse tehdä eristystä, käyttäjät voivat seurata aktiivisuutta järjestelmässä. Saadakseen paremman käsityksen kohteensa käyttäytymisestä.
Tapoja, joilla tämä havaitseminen voi tapahtua, on hyvin lukuisia. Yksinkertaisin toteamismuoto on ajaa näyte painovoimapylvään läpi, joka sisältää polyeteenimatriisin, jossa on sekundäärinen vasta-aine. Kohdeyhdiste sitoutuu matriisin sisältämään vasta-aineeseen, ja mahdolliset jäännösaineet pestään pois käyttämällä valittua puskuria. Magneettiset vasta-aineet johdetaan sitten saman kolonnin läpi, ja inkubaatioajan jälkeen kaikki sitoutumattomat vasta-aineet pestään pois samalla menetelmällä kuin aiemmin. Kohdeaineeseen sitoutuneista magneettihelmistä saatua lukemaa, jonka kalvon vasta-aineet ovat vanginneet, käytetään kohdeyhdisteen kvantifiointiin liuoksessa.
Koska menetelmä on niin samankaltainen kuin ELISA- tai Western Blot -menetelmä, MIA-kokeet voidaan mukauttaa niin, että niissä käytetään samaa ilmaisua, jos tutkija haluaa kvantifioida tietonsa samalla tavalla.
Magnetometrit
Yksinkertaisella laitteella voidaan havaita näytteen läsnäolo ja mitata sen magneettinen kokonaissignaali, mutta tehokkaan MIA:n kehittämisen haasteena on erottaa luonnossa esiintyvä magneettinen tausta (kohina) heikosta magneettisesti leimatusta kohteesta (signaali). Erilaisia lähestymistapoja ja laitteita on käytetty merkityksellisen signaali-kohinasuhteen (SNR) saavuttamiseksi bioanturisovelluksissa:
SNR:n parantaminen edellyttää kuitenkin usein monimutkaista laitetta, joka mahdollistaa toistuvan skannauksen ja ekstrapoloinnin tietojenkäsittelyn avulla tai kohteen ja pienikokoisen ja yhteensopivan anturin tarkan kohdistamisen. Tämän vaatimuksen lisäksi magneettimerkkien epälineaarisia magneettisia ominaisuuksia hyödyntävä MIA voi tehokkaasti hyödyntää magneettikentän luontaista kykyä läpäistä muovia, vettä, nitroselluloosaa ja muita materiaaleja, mikä mahdollistaa todelliset tilavuusmittaukset erilaisissa immunomääritysmuodoissa. Toisin kuin perinteiset menetelmät, jotka mittaavat superparamagneettisten materiaalien suskeptibiliteettia, epälineaariseen magnetoitumiseen perustuva MIA poistaa lineaaristen dia- tai paramagneettisten materiaalien, kuten näytematriisin, kulutusmuovien ja/tai nitroselluloosan, vaikutuksen. Vaikka näiden materiaalien luontainen magnetismi on hyvin heikko, tyypilliset suskeptibiliteettiarvot ovat -10-5 (dia) tai +10-3 (para), kun tutkitaan hyvin pieniä määriä superparamagneettisia materiaaleja, kuten nanogrammoja testiä kohti, apumateriaalien tuottamaa taustasignaalia ei voida jättää huomiotta. Magneettimerkkien epälineaarisiin magneettisiin ominaisuuksiin perustuvassa MIA:ssa helmet altistetaan vaihtelevalle magneettikentälle kahdella taajuudella, f1 ja f2. Epälineaaristen materiaalien, kuten superparamagneettisten leimojen, läsnä ollessa signaali voidaan rekisteröidä kombinatorisilla taajuuksilla, esimerkiksi f = f1 ± 2 × f2. Tämä signaali on täsmälleen verrannollinen lukukelan sisällä olevan magneettisen materiaalin määrään.
Tämä tekniikka mahdollistaa magneettisen immunomäärityksen monissa eri muodoissa, kuten:
Se kuvattiin myös in vivo -sovelluksia ja moniparametrisiä testejä varten.
Käyttökohteet
MIA on monipuolinen tekniikka, jota voidaan käyttää monenlaisiin tarpeisiin.
Nykyisin sitä käytetään virusten havaitsemiseen kasveissa sellaisten patogeenien kiinniottamiseksi, jotka normaalisti tuhoaisivat viljelykasveja, kuten Grapevine fanleaf virus ja Potato virus X. MIA-tekniikkaan perustuvilla kannettavilla laitteilla käyttäjä voi kerätä näihin haitallisiin viruksiin viittaavia herkkiä tietoja pelloltaan.
MIA:ta voidaan käyttää myös terapeuttisten lääkkeiden seurantaan. Tapausselostuksessa 53-vuotiaasta munuaisensiirtopotilaasta kerrotaan yksityiskohtaisesti, miten lääkärit pystyivät muuttamaan terapeuttisen lääkkeen määriä.
Jilin
Jilin eli Kirin on Kiinan maakunta maan pohjoisosassa.
EDIC 9096
EDIC 9096 (runkonumero L9096) oli Ranskan laivaston EDIC-luokan maihinnousualus.
Jilin
Maantiede
Changbai-vuoristo halkaisee alueen.
EDIC 9096
Valmistus
Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 1958. Se laskettiin vesille 11. lokakuuta 1958 ja otettiin palvelukseen 27. huhtikuuta 1959.